CELEX: 31992R1353
Language: el
Date: 1992-05-25 00:00:00
Title: Κανονισμός (ΕΟΚ) αριθ. 1353/92 της Επιτροπής της 25ης Μαΐου 1992 περί του καθεστώτος εισαγωγής στη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων ( κατηγορία 1), καταγωγής Ταϊλάνδης

Avis juridique important

|

31992R1353

Κανονισμός (ΕΟΚ) αριθ. 1353/92 της Επιτροπής της 25ης Μαΐου 1992 περί του καθεστώτος εισαγωγής στη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων ( κατηγορία 1), καταγωγής Ταϊλάνδης  

Επίσημη Εφημερίδα αριθ. L 145 της 27/05/1992 σ. 0050 - 0052

ΚΑΝΟΝΙΣΜΟΣ (ΕΟΚ) αριθ. 1353/92 ΤΗΣ ΕΠΙΤΡΟΠΗΣ  της 25ης Μαΐου 1992  περί του καθεστώτος εισαγωγής στη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων (κατηγορία  1) καταγωγής ΤαϊλάνδηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 369/92  του Συμβουλίου (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών- ότι οι εισαγωγές στη Κοινότητα ορισμένων κλωστοϋφαντουργικών προϊόντων της κατηγορίας 1, καταγωγής Ταϊλάνδης, τα οποία περιλαμβάνονται στο  παράρτημα έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11-  ότι οι εισαγωγές αυτών των προϊόντων στην Ιταλία υπόκεινται ήδη σε περιφερειακό ποσοτικό περιορισμό για το 1992 σύμφωνα με τον κανονισμό (ΕΟΚ) αριθ. 369/92-  ότι, η συμφωνία για το εμπόριο κλωστοϋφαντουργικών προϊόντων μεταξύ της Ταϊλάνδης και της Κοινότητας, που εφαρμόζεται από την 1η Ιανουαρίου 1987, επεκτάθηκε μέχρι τα τέλη 1992 με ανταλλλαγή επιστολών που μονογραφήθηκε στις 8 Οκτωβρίου 1991 και που θα  εφαρμοστεί προσωρινά από την 1η Ιανουαρίου 1992-  ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86, κοινοποιήθηκε στην Ταϊλάνδη, στις 4 Φεβρουαρίου 1992, αίτηση διαβουλεύσεων-  ότι, εν αναμονή αμοιβαίας αποδεκτής λύσης, οι εισαγωγές στη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία των προϊόντων της κατηγορίας 1 έχουν υπαχθεί προσωρινά σε περιορισμούς για την περίοδο από τις 4  Φεβρουαρίου έως τις 3 Μαΐου 1992, σύμφωνα με τον κανονισμό (ΕΟΚ) αριθ. 413/92 της Επιτροπής (3)-  ότι ως αποτέλεσμα των διαβουλεύσεων της 27ης Απριλίου 1992, συμφωνήθηκε να υπαχθούν τα εν λόγω κλωστοϋφαντουργικά προϊόντα (κατηγορία 1) σε ποσοτικούς περιορισμούς για την περίοδο από τις 4 Φεβρουαρίου έως τις 31 Δεκεμβρίου 1992-  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών περιορισμών εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86-  ότι τα εν λόγω προϊόντα τα οποία έχουν εξαχθεί από την Ταϊλάνδη μεταξύ της 4ης Φεβρουαρίου 1992 και της 3ης Μαΐου 1992 πρέπει να αφαιρεθούν από τους καθορισθέντες ποσοτικούς περιορισμούς-  ότι οι ποσοτικοί αυτοί περιορισμού δεν εμποδίζουν την εισαγωγή των προϊόντων που καλύπτονται από τους περιορισμούς αυτούς και τα οποία αποστέλλονται από την Ταϊλάνδη πριν από την ημερομηνία ενάρξεως ισχύος του κανονισμού (ΕΟΚ) αριθ. 413/92-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων καταγωγής Ταϊλάνδης, της κατηγορίας που περιλαμβάνεται στο παράρτημα, υπόκεινται στους  ποσοτικούς περιορισμούς που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1 τα οποία απεστάλησαν από την Ταϊλάνδη προς τη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία προ της ημερομηνίας ενάρξεως  ισχύος του κανονισμού (ΕΟΚ) αριθ. 413/92 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα πριν από αυτή  την ημερομηνία.  2. Εντούτοις, οι ποσοτικοί περιορισμοί που αναφέρονται στο άρθρο 1 δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από την Ταϊλάνδη πριν από την έναρξη ισχύος του κανονισμού (ΕΟΚ) αριθ. 413/92.  Άρθρο 3  1. Οι εισαγωγές των προϊόντων που αναφέρονται στο άρθρο 1 που αποστέλλονται από την Ταϊλάνδη στη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία μετά την έναρξη ισχύος του, υπόκεινται στο σύστημα  του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  2. Όλες οι ποσότητες των προϊόντων που αποστέλλονται από την Ταϊλάνδη προς τη Γερμανία, Γαλλία, Μπενελούξ, Ηνωμένο Βασίλειο, Ιρλανδία, Δανία, Ελλάδα, Ισπανία και Πορτογαλία από τις 4 Φεβρουαβρίου 1992 και τίθενται σε ελεύθερη κυκλοφορία αφαιρούνται από  τους καθορισθέντες ποσοτικούς περιορισμούς για την περίοδο από τις 4 Φεβρουαρίου έως τις 31 Δεκεμβρίου 1992.  Άρθρο 4  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 4 Μαΐου έως τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Μαΐου 1992. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 387 της 31. 12. 1986, σ. 42. (2) ΕΕ αριθ. L 45 της 20. 2. 1992, σ. 1. (3) ΕΕ αριθ. L 46 της 21. 2. 1992, σ. 8.    ΠΑΡΑΡΤΗΜΑ            Κατηγορία  Κωδικός ΣΟ  Περιγραφή εμπορευμάτων  Τρίτη χώρα  Μονάδες  Κράτη μέλη  Ποσοτικά όρια από τις 4 Φεβρουαρίου έως τις 31 Δεκεμβρίου 1992          1  5204 11 00  5204 19 00  5205 11 00  5205 12 00  5205 13 00  5205 14 00  5205 15 10  5205 15 90  5205 21 00  5205 22 00  5205 23 00  5205 24 00  5205 25 10  5205 25 30  5205 25 90  5205 31 00  5205 32 00  5205 33 00  5205 34 00  5205 35 10  5205 35 90  5205 41 00  5205 42 00  5205 43 00  5205 44 00  5205 45 10  5205 45 30  5205 45 90 5206 11 00  5206 12 00  5206 13 00  5206 14 00  5206 15 10  5206 15 90  5206 21 00  5206 22 00  5206 23 00  5206 24 00  5206 25 10  5206 25 90  5206 31 00  5206 32 00  5206 33 00  5206 34 00  5206 35 10  5206 35 90  5206 41 00  5206 42 00  5206 43 00  5206 44 00  5206 45 10  5206 45 90  ex 5604 90 00   Νήματα από βαμβάκι μη συσκευασμένα για τη λιανική πώληση  Ταϊλάνδη  τόνοι  D  F  BNL  UK  IRL  DK  GR  ES  PT  1 593  559  3 302  1 824  120  190  221  406  115         Ποσοτικά όρια από 1η Ιανουαρίου έως 31 Δεκεμβρίου 1992        I  5 797